NOK ลูกนก (อ่อน) แอร์.!
จนถึงวันนี้ “ปีกไม่กล้า ขาไม่แข็ง” ซะที.! “สายการบินนกแอร์” ในนามบริษัท สายการบินนกแอร์ จำกัด (มหาชน) หรือ NOK ที่สะกดคำว่า “กำไร” ไม่ได้ซะที หนักไปกว่าส่วนผู้ถือหุ้นลดฮวบต่ำกว่า 50% ของทุนจดทะเบียนชำระแล้ว จนถูกตลาดหลักทรัพย์ฯ แขวนป้ายเครื่องหมาย C อีกด้วย
24 ส.ค. 2561

แฉทุกวันทันเกมหุ้น
จนถึงวันนี้ “ปีกไม่กล้า ขาไม่แข็ง” ซะที.! “สายการบินนกแอร์” ในนามบริษัท สายการบินนกแอร์ จำกัด (มหาชน) หรือ NOK ที่สะกดคำว่า “กำไร” ไม่ได้ซะที หนักไปกว่าส่วนผู้ถือหุ้นลดฮวบต่ำกว่า 50% ของทุนจดทะเบียนชำระแล้ว จนถูกตลาดหลักทรัพย์ฯ แขวนป้ายเครื่องหมาย C อีกด้วย
ปมปัญหา “นก (อ่อน) แอร์” เกิดตั้งแต่สมัยซีอีโอติสท์จัด “พาที สารสิน” ที่สมัยนั้นบริหารงานสไตล์ศิลปิน มีความเป็นตัวของตัวเองสูงปรี๊ด.! จนบอร์ดหลายคน “อิดหนาระอาใจ” แม้แต่แผนธุรกิจสายการบินนกแอร์ ไม่มีให้เห็นส่งถึงบอร์ดเลย จนถูกติฉินนินทาว่า “ซีอีโอเส้นใหญ่” เท่านั้นที่ทำได้
จนต่อมา NOK ไม่มีทางเลือกต้องเพิ่มทุน (ครั้งที่ 1) โดยมี “หทัยรัตน์ จุฬางกูร” คุณแม่สายบุญและลูกชาย “ณัฐพล จุฬางกูร” เจ้าของอาณาจักรซัมมิทกรุ๊ป ยอมใส่เงินเข้ามาช่วยชุบเลี้ยง NOK แต่ผู้ถือหุ้นใหญ่ บริษัท การบินไทย จำกัด (มหาชน) หรือ THAI ไม่ยอมร่วมลงขัน จะด้วยเหตุหมั่นไส้ซีอีโอหรือตัวเองยังจะเอาตัวไม่รอด.!? (คิดกันเอาเอง)
แต่ว่าเงินเพิ่มทุน 1,200 ล้านบาท ไม่ได้ช่วยให้ NOK แข็งแรงขึ้นเลย ยิ่งกว่านั้น เกิดปัญหาระหว่างซีอีโอติสท์จ๋ากับนักบินขึ้นมาอีก กระทบชิ่งไปถึงการให้บริการของสายการบินนกแอร์วิกฤติมากขึ้นอีก..ทั้งเที่ยวบินที่ไม่ตรงเวลา..ปัญหาเครื่องขัดข้อง..ลูกค้าเอือมระอา เกิดวิกฤติศรัทธา จนทำให้ “นกแอร์” กลายเป็นทางเลือกสุดท้าย.!?
เมื่อ “นก (อ่อน) แอร์” ไม่มีวี่แวว..จะแข็งแรงขึ้นมาได้ เลวร้ายกว่านั้นฐานะการเงินอ่อนแอยิ่งกว่าเดิมอีก..!! สุดท้าย NOK จึงต้องเพิ่มทุนอีกครั้ง แต่คราวนี้ “ซีอีโอติสท์จ๋า” ถูกกดดันอย่างหนัก..จากผู้ถือหุ้นใหญ่ ที่ว่ากันว่าถึงขึ้นตั้งเงื่อนไข “พาทีไม่ไป การบินไทย ไม่เพิ่มทุน” กันเลยทีเดียว..!?
สุดท้าย “ซีอีโอติสท์จ๋า” นามว่า “พาที สารสิน” ประกาศลาออกจากซีอีโอ NOK จากนั้นการเพิ่มทุนรอบ 2 ได้เงินเกือบ 1,700 ล้านบาท (คราวนี้การบินไทย ยอมใส่เงินด้วย)
เงินเพิ่มทุนรอบใหม่..มาพร้อมกับซีอีโอคนใหม่ “ปิยะ ยอดมณี” ที่ประกาศว่า “NOK จะเทิร์นอะราวด์” ทำนักลงทุนหวังไว้เต็มเปี่ยมว่า เมื่อไม่มี “หน้ากากนกอินทรีย์” สายการบินนกแอร์จะดีขึ้น..แต่ที่ไหนได้ NOK แทนที่จะฟื้นไข้..แต่ดันติดเชื้อ (ขาดทุน) หนักขึ้นไปอีก..!??
โอ้ว..พระเจ้าช่วยกล้วยแขก.!! เดือดร้อนไปถึงผู้ถือหุ้นใหญ่ “หทัยรัตน์ จุฬางกูร” (อีกครั้ง) ต้องควักกระเป๋าตัวเอง ซื้อตั๋ว B/E มูลค่า 500 ล้านบาท เพื่อนำไปพยุงฐานะ “สายการบินนกสกู๊ต” ที่หวังพอเป็นหน้าเป็นตา..ในการหารายได้ให้ NOK ได้บ้าง..!
ด้วยตัวเลขที่ “ขาดทุนบักโกรก” ทำให้ NOK ต้องจัดทำแผนฟื้นฟูธุรกิจ ด้วยโจทย์ใหญ่ “เน้นสร้างรายได้-ลดต้นทุนการดำเนินงาน” และหาพันธมิตรทางธุรกิจมาช่วยขยายเครือข่ายมากขึ้น
มีการประดิษฐ์วาทกรรมทางการตลาดที่เรียกว่า “นกเลือกได้” นัยว่า..มีการปรับผลิตภัณฑ์ให้มีทางเลือกมากขึ้น อะไรประมาณนั้น..!?
เฮ้อ..ต้องเอาใจช่วย “นก (อ่อน) แอร์” ตัวนี้อีกซะที..แต่คงไม่ต้องเพ้อฝันถึงขั้นเทิร์นอะราวด์..เอาแค่ไม่แย่ไปกว่านี้..ก็ดีถมถืดแล้ว..!???
…อิ อิ อิ…
 
งบการเงินบริษัท สายการบินนกแอร์ จำกัด (มหาชน)หรือ NOK
ที่มา : ตลาดหลักทรัพย์แห่งประเทศไทย(ตลท.)